Document ID: 31995D0210

KOMMISSIONENS BESLUTNING af 7. juni 1995 om godkendelse af det forelagte program for udryddelse af Aujeszkys sygdom i visse områder af Tyskland (Tekst af betydning for EØS) (95/210/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets direktiv 64/432/EØF af 26. juni 1964 om veterinærpolitimæssige problemer ved handel inden for Fællesskabet med kvæg og svin (1), senest ændret ved akten vedrørende Østrigs, Finlands og Sveriges tiltrædelse, særlig artikel 9, og
ud fra følgende betragtninger:
Tyskland indledte et udryddelsesprogram for Aujeszkys sygdom i visse områder i 1989;
Tyskland har ved brev af 30. december 1994 sendt et program for udryddelse af Aujeszkys sygdom;
i henhold til artikel 9, stk. 2, i direktiv 64/432/EØF har Kommissionen gennemgået programmet; det opfylder kriterierne i artikel 9, stk. 1, i nævnte direktiv og kan derfor godkendes;
programmet skønnes at ville opfylde betingelserne for bekæmpelse af Aujeszkys sygdom i områder opført i bilaget;
de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -
VEDTAGET FØLGENDE BESLUTNING:
Artikel 1
Det forelagte program for udryddelse af Aujeszkys sygdom i områderne i Tyskland opført i bilaget godkendes for en treårsperiode.
Artikel 2
Tyskland sætter senest den 15. juni 1995 de nødvendige love og administrative bestemmelser i kraft for at gennemføre det i artikel 1 omhandlede program.
Artikel 3
Denne beslutning træder i kraft den 15. juni 1995.
Artikel 4
Denne beslutning er rettet til medlemsstaterne.
Udfærdiget i Bruxelles, den 7. juni 1995.

Labels: 3
0
18
6